
Paraclisul Sfântului mare mucenic Gheorghe, purtătorul de biruinţă 


Sfântul mare mucenic Gheorghe, purtătorul de biruinţă ($ 303) (23 aprilie, 3 no- 
iembrie): 


https://www.academia.edu/42860774/Sf% C3% A2ntul mare _mucenic_ Gheorghe _ purt%C 
4% 83torul_de_biruin% C5% A3%C4%83_303 23 aprilie 3 noiembrie 


https://archive.org/details/sfantul-mare-mucenic-gheorghe-purtator 


https://drive.google.com/file/d/1eRkUePckZofW g90-oPx- 
roIDdLQASOL9/view?usp=sharing 

Materiale despre Sfântul mare mucenic Gheorghe, purtătorul de biruinţă: 


https://findependent.academia.edu/emystea/Sf-mare-muc-Gheorghe 


https://archive.org/details/Osteaemy?query=mare+mucenic+Gheorghe 
https://www.slideshare.net/steaemy1/search_my_uploads?type=&new=&g=Gheorghe 

Paraclisul Sfântului mare mucenic Gheorghe, purtătorul de biruinţă - Protosinghel 
Leontie - Schitul „Sfântul Gheorghe”, Cloşca; 30 octombrie 2020: 
https://www.youtube.com/watch?v=W Jygyn2-X42 


Paraclisul Sfântului Gheorghe - Vlad Roșu: 
https://www.youtube.com/watch?v=7D1Xvgg0W_E 


&&& 
Troparul: La mucenicul lui Hristos cel prea vrednic şi lucrătorul sufleteştilor ţa- 
rini şi pierzătorilor bolilor, cu toţii venind cântare de laudă să aducem strigându-i 
smulge spinii patimii şi a toată nevoia prea lăudate celor ce cântăm minunile tale 
slăvite Gheorghe. 
Cântarea 1 


Stih: Sfinte al lui Dumnezeu, roagă-te pentru noi. 


Slăvite Gheorghe săvârşind lupta cea prea bună, a lua te-ai învrednicit, cinstite ce- 
reasca bucurie, pe robii tăi pomenindu-i Stăpânului. 


Stih: Sfinte al lui Dumnezeu, roagă-te pentru noi. 


Porunca tiranului ai înfrânt prin mucenicie fericite Gheorghe şi rogu-te sfinte şi de 
mine, cel ce mă birui de boală îndură-te. 


Slavă Tatălui şi Fiului şi Sfântului Duh. 


Lăcaşule sfânt al lui Dumnezeu, pe cei ce aleargă la cinstită icoana ta, arată-i 
Gheorghe slăvite, sălaşuri Duhului Sfânt cu solirea ta. 


Şi acum şi pururea şi în vecii vecilor. Amin (a Născătoarei de Dumnezeu) 

Sufletului meu celui chinuit, tu eşti prea curată, întărire şi adăpost şi întunecatei 
mele inimi neînserată lumină, Stăpâna mea. 


Cântarea a 3-a 
Stih: Sfinte al lui Dumnezeu, roagă-te pentru noi. 


Domnului rugându-te, de Dumnezeu purtătorule fă-L milostiv celor ce te cântă, 
mucenice Gheorghe. 


Stih: Sfinte al lui Dumnezeu, roagă-te pentru noi. 


Grabnic izbăveşte-ne prea minunate Gheorghe dintru nevoi şi din toată boala, po- 
menindu-ne Domnului. 


Slavă Tatălui şi Fiului şi Sfântului Duh. 


De dumnezeieştile raze cu totul umplându-te, ne luminezi mare mucenice cu soli- 
rea ta, sufletul. 


Şi acum şi pururea şi în vecii vecilor. Amin (a Născătoarei de Dumnezeu) 


Vrednic sunt netrebnicul de osândirea cea veşnică, ci pe Hristos roagă-L ca o Mai- 
că şi mă scapă Stăpâna mea. 


Stihiri: 


Izbăveşte de toată boala, Gheorghe fericite, cu bine primită solirea ta, pe cei ce vin 
cu credinţă la sfânta ta icoană. 


Îndură-te de Dumnezeu Născătoare prea lăudată şi chinul meu cel trupesc degrab 
conteneşte-ni-l şi vindecă-mi sufleteasca durere. 


[Ectenie 4.44 - 10.30] 
Cu toţi venind la caldă mijlocirea ta, Maică şi cinstind icoana ta cu dragoste, cu 
adevărat de haruri izvorâtoare Eleovitrisa luăm dintr-însa har dumnezeiesc, mi- 


nunile tale de-a pururi vestindu-le. 


Cântarea a 4-a 

Stih: Sfinte al lui Dumnezeu, roagă-te pentru noi. 


Cuprinzându-mă pururea de primejdii multe şi valurile bolilor, o, Gheorghe ajută- 
mă cu bine primită solirea ta. 


Stih: Sfinte al lui Dumnezeu, roagă-te pentru noi. 


Pentru Domnul legându-te, dezlegat-ai sfinte, răul vicleanului de acesta o, Gheor- 
ghe pe cei ce îți cântăm izbăveşte-ne. 


Slavă Tatălui şi Fiului şi Sfântului Duh. 


De necazuri şi patimă, şi de vătămare bunule scapă-ne pentru noi Mântuitorului, 
mucenice pururea rugându-te. 


Şi acum şi pururea şi în vecii vecilor. Amin (a Născătoarei de Dumnezeu) 


Dă-mi tărie. Stăpâna mea din împresurarea cea grea scăpându-mă şi pe mine ticălo- 
sul rob din noroiul patimii ridică-mă. 


Cântarea a 5-a 
Stih: Sfinte al lui Dumnezeu, roagă-te pentru noi. 


Raza cea de sus, a ta inima primindu-o, tot întunericul Gheorghe, inimii noastre cu 
aceasta risipeşte-ni-l. 


Stih: Sfinte al lui Dumnezeu, roagă-te pentru noi. 


Harul nezidit, luminându-te Gheorghe de întunericul greşalelor sufletul nostru mu- 
cenice, izbăveşte-ni-l. 


Slavă Tatălui şi Fiului şi Sfântului Duh. 


Domnului mereu pomenindu-ne Gheorghe de biruinţă purtătorule şterge-ne sfinte 
toată patima din suflete. 


Și acum şi pururea şi în vecii vecilor. Amin (a Născătoarei de Dumnezeu) 

Scoate-ne degrab prea curată îndurându-te din adâncul deznădejdilor şi la limanul 
pocăinţei îndreptează-ne. 


Cântarea a 6-a 
Stih: Sfinte al lui Dumnezeu, roagă-te pentru noi. 


Alungă robilor tăi înviforările patimu, gonind primejdia grea şi bolile trupului, cu 
caldă solirea ta către Ziditorul, mucenice Gheorghe. 


Stih: Sfinte al lui Dumnezeu, roagă-te pentru noi. 


Primit-ai pentru Hristos mucenicie, Gheorghe şi roagă-te ca un bun Aceluia puru- 

Slavă Tatălui şi Fiului şi Sfântului Duh. 


Răbdat-ai ca un viteaz pentru credinţa Bisericii, de la împăratul păgân muncirile 
trupului, pe care rugămu-te dă-ne să o ţinem şi alungă tulburările. 


Şi acum şi pururea şi în vecii vecilor. Amin (a Născătoarei de Dumnezeu) 


Pe Cela ce întru sfinți Se odihneşte, Stăpâna mea l-ai zămislit negrăit, Aceluia roa- 
gă-te şi mintea şi sufletul cu a ta lumină, luminează-le şi sfinţeşte-le. 


Stihiri: 


Izbăveşte de toată boala, Gheorghe fericite, cu bine primită solirea ta, pe cei ce vin 
cu credinţă la sfânta ta icoană. 


Curată care prin cuvânt pe Cuvântul în chip netâlcuit L-ai născut în zilele din urmă 
nu înceta rugându-L ca una ce ai îndrăznire de Maică. 


[Ectenie 17.45 - 38.03] 
Cântarea a 7-a 


Stih: Sfinte al lui Dumnezeu, roagă-te pentru noi. 

De sminteala lumească, de scârbe, de patimi şi întristarea cea rea, Gheorghe slăvite 
rugându-l pe Stăpânul izbăveşte-mă ca să cânt: Bine eşti cuvântat, Dumnezeul pă- 
rinților. 

Stih: Sfinte al lui Dumnezeu, roagă-te pentru noi. 

Nepurtarea de grijă, trândăvia cumplită şi norul patimilor alungă-mi-le Sfinte 
Gheorghe degrab pomenindu-mă lui Hristos ca să îţi laud mereu purtarea ta de 
grijă. 

Slavă Tatălui şi Fiului şi Sfântului Duh. 


Nicidecum nu mă trece cu vederea Gheorghe, ci ajută-mă şi relele vieţii ce grabnic 
mă împresoară risipeşte-mi celui ce cânt: Bine eşti cuvântat, Dumnezeul părinților. 


Și acum şi pururea şi în vecii vecilor. Amin (a Născătoarei de Dumnezeu) 

Toată vremea vieţii în deşert cheltuindu-o eu netrebnicul la tine vin Stăpână din 
moartea sufletească înviază-mă ca să strig: Bine eşti cuvântat, Dumnezeul părin- 
ilor. 

Cântarea a 8-a 


Stih: Sfinte al lui Dumnezeu, roagă-te pentru noi. 


De biruinţă purtătorule sfinte din primejdii şi scârbe şi boală scapă- i mucenice pe 
cei ce vin la tine. 


Stih: Sfinte al lui Dumnezeu, roagă-te pentru noi. 


Întru credință întăreşte-ne sfinte şi în dragostea dumnezeiască toată tuburarea 
Gheorghe gonindu-o. 


Lăudăm pe Tatăl, pe Fiul şi pe Sfântul Duh, pe Domnul. 


La prea puternic ajutorul tău sfinte mucenice venim şi îţi cerem, scapă-ne degrabă 
din bolile cumplite. 


Şi acum şi pururea şi în vecii vecilor. Amin (a Născătoarei de Dumnezeu) 

Vindecă, Maică mijlocind către Domnul toată boala şi toată întristarea robilor tăi 
grabnic, Fecioară prea curată. 


Irmos: 


Să lăudăm, bine să cuvântăm şi să ne închinăm Domnului cântându-l şi prea înăl- 
țându-L pe Dânsul întru toţi vecii. 


Pe Împăratul Ceresc, pe care Îl laudă Oştile îngereşti, lăudaţi-L şi-L prea înălțaţi 
întru toţi vecii. 


Cântarea a 9-a 


Fecioară prea curată pe cei mântuiţi prin tine de Dumnezeu Născătoare te mărtu- 
risim cu netrupeştile Cete pe tine mărindu-te. 


Stih: Sfinte al lui Dumnezeu, roagă-te pentru noi. 


Pe tine te cunoaştem scăpare în primejdii, în ispite, boli şi împresurări, a muceni- 
cilor culme, Sfinte Gheorghe 


Stih: Sfinte al lui Dumnezeu, roagă-te pentru noi. 


Cu sfinţii mucenice Gheorghe te bucuri, cu care roagă-te sfinte lui Dumnezeu pe 
robii tăi să îi scape din toată primejdia. 


Slavă Tatălui şi Fiului şi Sfântului Duh. 


Păzeşte mucenice Gheorghe credinţa şi toată obştea creştinilor ortodocşi, Mântui- 
torului sfinte fierbinte rugându-te. 


Şi acum şi pururea şi în vecii vecilor. Amin (a Născătoarei de Dumnezeu) 


Marie răcoreşte cu roua milei tale, sufletul meu dintr-al patimu cuptor şi îl mântu- 
ieşte Stăpână cu mijlocirea ta. 


Min.44: Cuvine-se cu adevărat să te fericim, Născătoare de Dumnezeu, cea puru- 
rea fericită şi prea nevinovată şi Maica Dumnezeului nostru. Ceea ce eşti mai 
cinstită decât heruvimii şi mai mărită fără de asemănare decât serafimii, care fără 

stricăciune pe Dumnezeu Cuvântul ai născut, pe tine, cea cu adevărat Născătoare 
de Dumnezeu, te mărim. 


Megalinariile: 


Alungă tuburarea patimilor şi toată năvala şi momeala vicleanului de la cei ce îți 
cântă slăvite mucenice, cerându-ţi ajutorul Sfinte Gheorghe. 


Cu râvnă întru Domnul să prăznuim sfânta pomenire a viteazului mucenic, cunună 
aducându-i din flori de primăavară ca să luăm cu toţii harul dumnezeiesc. 


Bolnavilor grabnic vindecător, sprijin şi tărie voievozilor ortodocşi, orfanilor pă- 
rinte şi robilor izbăvire te-am câştigat cu toţii Sfinte Gheorghe. 


Șterge mucenice Gheorghe norul de păcate mijlocind către Dumnezeu şi alungă ne- 
cazul şi bolile cumplite celor ce îți sărută sfântă icoana ta. 


Troparul Sfântului Gheorghe: Ca un izbăvitor al celor robiţi şi celor săraci ocro- 
titor, neputincioşilor doctor, împăraților ajutător, purtătorule de biruință mare mu- 
cenice Gheorghe roagă pe Hristos Dumnezeu să mântuiască sufletele noastre. 


Prosomia: Mare îndrăznire dobândind prin mucenicie slăvite către Hristos Dum- 
nezeu scapă-ne rugămu-te cu mijocirea ta de săgeata vrăjmaşului, de boală şi pati- 
mi, de împresurare şi întristarea cea rea, sfinte să cântăm totdeauna marea ta purta- 
re de grijă, mare mucenice Gheorghe. 


Tu, mare mucenic Gheorghe, care împreună cu cei fără de trup eşti şi toate le cu- 
noști din timp și carele de purtătorii de nevoinţă ești cinstit, miluiește-ne pe noi pă- 
cătoşii. Vino, Sfinte Gheorghe și luminează mintea mea, pentru ca să cunosc eu 
păcatele ce le-am săvirşit; mișcă inima mea ca să mă hotărăsc şi să mă îndrept; aju- 
tă necredinţei şi slăbiciunei mele şi scapă-mă cu harul tău de păcatele cele trupeşti 
şi sufleteşti. Totdeauna numele tău arată înălțimea rânduielilor tale, căci după che- 
marea lui Dumnezeu, te-ai arătat cu cuviinţă slujitor vrednic al Cuvântului, Dum- 
nezeu-Omului; de aceea cu laude te fericim pe tine Sfinte Gheorghe, care ai trecere 
în faţa lui Dumnezeu Tatăl. Binecuvântează-ne pe noi și fă rugăciunile noastre să 
fie de folos. Amin. 

